الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. جنو/لينكس GNU/Linux (بيتنطق "ليِنكس" او "ليِنُكس" ساعات) هو اسم عام بيطلق على نظام تشغيل (نظام تشغيل Operating System) من أشباه اليونكس (Unix-like) بيستخدم اللينكس كيرنل (او نواة اللينكس) (Linux Kernel). وهوا مشهور بين المبرمجين والهاكرز بشكل عام. النواه دى هى الوسيط اللى بين الاجهزه اللى هى عباره عن دواير الكترونيه او رقميه بين البرمجيات. الواجهة الرسومية هى اللى بتظهر فى الويندوز او فى توزيعات جنو/لينكس الجديدة واللى منها نقدر نسطب برامج او نشيل برامج او نعمل أى امر فى نظام التشغيل من غير استخدام سطر الأوامر . ريتشارد ستولمان صاحب مؤسسة البرمجيات الحرة ، هو اول اللى فكر فى انه يعمل نظام تشغيل حر بالكامل ودا لان فى التمانينات بدأت تظهر قوة الشركات اللى اللى بتنتج برامج احتكارية مع ان قبل كدا كانت الاكواد المصدرية للبرامج متاحه لكل المبرمجين والمهتمين علشان يدرسوها او يطوروها، وأغلب اللى اشتغلوا فى المشروع دا كانوا متطوعين .